૯૨ રનના સ્કોરને સર કરવા બૅટિંગમાં ઊતરેલી હાલાઈ ભાટિયાની શરૂઆત સારી રહી હતી અને ઓપનર બૅટ્સમૅન મૌલિક મર્ચન્ટે (૩૯) શાનદાર બૅટિંગ કરી હતી. ૨૭ રને પહેલી વિકેટ પડી ગયા બાદ પાંચમી ઓવરમાં જ્યારે સ્કોર ૪૯ હતો ત્યારે મૌલિક મર્ચન્ટ રનઆઉટ થતાં સ્કોર માઇનસ ૧૦ થઈને ૩૯ થતાં હાલાઈ ભાટિયા માટે આઘાત બેવડાયો હતો, પરંતુ કુણાલ શ્રોફ (૨૦) અને કૅપ્ટન હિરેન રાજડા (૧૯)એ મિડલ ઑર્ડર સંભાળી લેતાં ૮.૫ ઓવરમાં ૩ વિકેટે સરળ જીત મેળવીને પ્રી-ક્વૉર્ટર ફાઇનલમાં એન્ટ્રી માટે પોતાની દાવેદારી નોંધાવી દીધી હતી.